
REFERAT

pentru modificarea H.C.L. 485/2006 privind circulaţia autovehiculelor destinate transportului de mărfuri şi a utilajelor cu masa totală maximă autorizată mai mare de 5 tone în municipiul Timişoara

Având în vedere anumite situaţii cu care s-a confruntat Serviciul Reglementări Transporturi Urbane de la intrarea în vigoare a H.C.L. 485/2006 privind circulaţia autovehiculelor destinate transportului de mărfuri şi a utilajelor cu masa totală maximă autorizată mai mare de 5 tone în municipiul Timişoara propunem modificarea şi completarea acestei hotărâri .
Datorită numeroaselor solicitări legate de accesul autovehiculelor destinate transportului de mărfuri şi a utilajelor cu masa totală maximă autorizată mai mare de 5 tone pe sectoarele de drum prevăzute cu indicatoare de restricţie tonaj de 3,5 t, se propune permiterea accesului autovehiculelor prevăzute la art.5 şi a riveranilor pe baza autorizaţiei de circulaţie, contra cost, la valoare dublă a taxei existente prevăzută în art. 6, alin. (1) din H.C.L. 485/2006 şi introducerea unei taxe în taxe în valoare de 60 lei/zi pentru autovehicule cu masa totală maximă autorizată cuprinsă între 3,5t exclusiv – 5t inclusiv. Această dublare a taxei de acces este necesară pentru reparaţiile carosabilului datorită degradării acestuia, deoarece trama stradală pe aceste sectoare de drum nu suportă o supraîncărcare a carosabilului. 

Pentru calculul masei totale maxime autorizate a autovehiculelor cu remorcă se propune calcularea acesteia prin însumarea masei totale maxime autorizate a autovehiculului cu masa totală maximă autorizată a  remorcii, excepţie făcând situaţiile în care legislaţia specifică aflată în vigoare prevede alte reglementări. 

În această situaţie se află autovehiculele care efectuează transport rutier de mărfuri periculoase, în special cele folosite la aprovizionarea staţiilor PECO cu carburanţi pentru care legislaţia specifică aflată în vigoare impune o încărcare mai mică decât cea prevăzută în cartea tehnică cu specificaţia respectivă menţionată în talonul şi în cartea de identitate al autovehiculului.
 Pentru realizarea obiectivelor de interes public local precum şi pentru efectuarea lucrărilor în care beneficiar este Primăria Municipiului Timişoara, Comisia de Circulaţie poate stabili în funcţie de situaţie, accesul liber al autovehiculelor a căror masă maximă autorizată este mai mare de 3,5 tone.
Având în vedere modificarea organigramei Primăriei Municipiului Timişoara în care Biroul Transport şi Siguranţa Circulaţiei s-a transformat în Serviciul Reglementări Transporturi Urbane care face parte din Direcţia Drumuri şi Transporturi, propunem modificarea Art.8, alin (1) din HCL 485/2006, în acest sens.

 Faţă de cele prezentate anterior se propune modificarea H.C.L. 485/2006 privind circulaţia autovehiculelor destinate transportului de mărfuri şi a utilajelor cu masa totală maximă autorizată mai mare de 5 tone în municipiul Timişoara.
       
 DIRECTOR,





ŞEF SERVICIU R.T.U.,
        
CULIŢĂ CHIŞ        




OVIDIU RĂDULESCU
ŞEF BIROU TRANSPORT,


CONSILIER,
MIHAI DRAGOMIR            


LIDIA VÎLCEANU              
ŞEF SERVICIU JURIDIC,   MIRELA LASUSCHEVICI                                                         


                      
          ANEXA NR. 1
Zona din municipiul Timişoara în care se restricţionează accesul şi circulaţia vehiculelor cu masa totală maximă autorizată mai mare de 5 tone este delimitată de următoarele artere:
Bv. Dâmboviţa – Bv. Dr. Iosif Bulbuca – P-ţa General Gheorghe Domăşnean – Calea Ioan Vidrighin –  Str. Şt. O. Iosif – Str. Baba Dochia – Str. Andrei Şaguna – Calea Dorobanţilor – Str. Gheorghe Adam – Str. Avram Imbroane – Str. Aristide Demetriade (de la intersecţia cu Str. Ghe. Adam până la intersecţia cu Str. Popa Şapcă) – Str. Divizia 9 Cavalerie – Str. Amurgului – Str. Miresei – Bv. Cetăţii – Calea Bogdăneştilor – Calea Circumvalaţiunii – Bv. Republicii – Str. Gării – Str. G. Pop de Băseşti – Str. I. Preyer – Str. Ion Barac – Bv. Dâmboviţa.










           ANEXA NR. 4
Taxele percepute pentru obţinerea autorizaţiilor de circulaţie pentru sectoarele de drum cu restricţie de tonaj de 3,5 t sunt:
	Masa totală maximă autorizată
	Categoriile de autovehicule menţionate la art. 5 (lei/zi)
	Alte categorii de autovehicule

	3,5 t (exclusiv) – 5 t (inclusiv)
	30
	60 

	5 t (exclusiv) – 7,5 t (inclusiv)
	50
	100

	7,5 t (exclusiv) – 12,5 t (inclusiv)
	100
	200

	12,5 t (exclusiv) – 16 t (inclusiv)
	150
	300

	16 t (exclusiv) – 22 t (inclusiv)
	200
	400

	22 t (exclusiv) – 40 t (inclusiv)
	250
	500

	Peste 40 t
	300
	600

